ഹൂസ്റ്റണ് ട്രിനിറ്റി മാര്ത്തോമ ഇടവക കണ്വന്ഷന് വ്യാഴാഴ്ച മുതല് ഹൂസ്റ്റണ് : ഹൂസ്റ്റണ് ട്രിനിറ്റി മാര്ത്തോമ ഇടവകയുടെ ഈ വര്ഷത്തെ കണ്വന്ഷന് നവംബര് 4, 5, 6 തീയതികളില് വ്യാഴം, വെള്ളി, ശനി ഇടവക ദേവാലയത്തില് വച്ച് 5810, Almeda Genoa Road, Houston,TX 77048 നടത്തപെടുന്നതാണ്. വ്യാഴം, വെള്ളി ദിവസങ്ങളില് വൈകുന്നേരം 7 നും ശനിയാഴ്ച വൈകുന്നേരം 6.30 നും യോഗങ്ങള് ആരംഭിക്കും.Living in Christ, Leaping in Faith ക്രിസ്തുവില് ജീവിയ്ക്കുക, വിശ്വാസത്തില് വളരുക എന്ന വിഷയമാണ് ഈ വര്ഷത്തെ കണ്വന്ഷന്റെ മുഖ്യ ചിന്താവിഷയം. അനുഗ്രഹീത കണ്വന്ഷന് പ്രസംഗകനും സെന്റ് പീറ്റേഴ്സ് ആന്ഡ് സെന്റ് പോള്സ് ഓര്ത്തഡോക്സ് ഇടവക വികാരിയും ഇന്ത്യന് എക്യൂമെനിക്കല് ക്രിസ്ത്യന് കമ്മ്യൂണിറ്റി ഓഫ് ഹൂസ്റ്റണ് ഐസിഇസിഎച്ച് പ്രസിഡന്റ് റവ. ഫാ. ഐസക്ക് ബി.പ്രകാശ്, കേരളത്തില് ലഹരി വിമോചന പ്രവര്ത്തനങ്ങളില് സജീവ പങ്കാളിത്തം വഹിച്ച ദൈവവചന വ്യാഖ്യാനത്തില് പണ്ഡിതനും പ്രഭാഷകനുമായ അലക്സാണ്ടര് ജേക്കബ് , കോട്ടയം മാര്ത്തോമാ വൈദിക സെമിനാരി മുന് അദ്ധ്യാപകനും പ്രഭാഷകനും ഇമ്മാനുവേല് മാര്ത്തോമാ ഇടവക വികാരിയുമായ റവ. ഈപ്പന് വര്ഗീസ് എന്നിവര് വ്യാഴം, വെള്ളി, ശനി ദിവസങ്ങളില് ദൈവ വചന പ്രഘോഷണ ശുശ്രൂഷയ്ക്കു നേതൃത്വം നല്കും.ഇടവക ഗായകസംഘത്തിന്റെ നേതൃത്വത്തിലുള്ള ഗാനശുശ്രൂഷയും ഉണ്ടായിരിക്കുന്നതാണ്. കൂടുതല് വിവരങ്ങള്ക്ക്:റവ. റോഷന് വി.മാത്യൂസ് വികാര് ഇന് ചാര്ജ് 713 408 7394 റജി ജോര്ജ് സെക്രട്ടറി 713 806 6751റിപ്പോര്ട്ട് : ജീമോന് റാന്നി